stanford-oval/wikipedia huggingface dataset:
Ion Brătianu

Ion Brătianu.
Ion Constantin Brătianu (2. kesäkuuta 1821 Piteşti – 16. toukokuuta 1891 Florica) oli romanialainen valtiomies, joka toimi Romanian pääministerinä vuosina 1876–1888 ja jota pidetään yhtenä modernin Romanian valtion isistä. Hän perusti vuonna 1875 Romanian Kansallisliberaalin puolueen (PNL).
Valakiasta kotoisin ollut Brătianu opiskeli 1840-luvulla Pariisissa ja sai vaikutteita Ranskassa vaikuttaneista radikaaleista aatteista. Hän osallistui vuoden 1848 epäonnistuneeseen vallankumousyritykseen, minkä jälkeen hän asetui maanpakoon Pariisiin. Brătianu pääsi palaamaan kotimaahansa vuonna 1857. Hän kannatti Valakian ja Moldavian ruhtinaskuntien yhdistämistä Romanian valtioksi, mikä toteuikin Alexandru Ioan Cuzan johdolla. Brătianu oli lyhyn aikaa ministerinä Cuzan hallituksessa vuonna 1860. Sen jälkeen hän perusti yhdessä veljensä Dumitru Brătianun kanssa Romanian kansallisliberaalin puolueen. Brătianu osallistui vuonna 1866 Cuzan syrjäyttämiseen sekä Hohenzollern-Sigmaringen-sukuisen Kaarle I:n valitsemiseen Romanian ruhtinaaksi. Brătianu nimitettiin valtiovarainministeriksi ja hän osallistui Romanian vuoden 1866 perustuslain muotoiluun. Hän kuitenkin menetti hallitsijan suosion kun hänet yhdistettiin vuonna 1870 tapahtuneeseen epäonnistuneeseen tasavaltalaiseen vallankaappausyritykseen.
Päästyään takaisin suosioon Brătianu toimi lähes yhtäjaksoisesti Romanian pääministerinä vuodesta 1876 vuoteen 1888, lukuun ottamatta lyhyttä katkosta vuonna 1881, jolloin pääministerinä oli hänen veljensä Dumitru. Hänen johdollaan Romania sai itsenäisyytensä vahvistettua Venäjän–Turkin sodan (1877–1878) ja Berliinin kongressin (1878) myötä. Brătianun hallitus toteutti perustuslain uudistuksen ja maareformin sekä edisti teollistumista ja talouden modernisointia. Romania julistautui vuonna 1881 kuningaskunnaksi ja solmi 1883 liiton Saksan ja Itävalta-Unkarin kanssa. Brătianu johti maata varsin itsevaltaisesti. Erimielisyydet kuningas Kaarle I:n kanssa pakottivat hänet lopulta eroamaan vuonna 1888. Parlamentti nosti vuonna 1889 syytteen Brătianua ja hänen hallitustaan vastaan, mutta syytteet hylättiin seuraavana vuonna. Brătianu johti Kansallisliberaalia puoluetta kuolemaansa asti.
Ion Brătianun poikia olivat Ionel, Vintilă ja Dinu Brătianu, joista kaikki toimivat Kansallisliberaalin puolueen puheenjohtajina ja kaksi ensimmäistä myös Romanian pääministereinä.
Aiheesta muualla

Kuvia tai muita tiedostoja aiheesta Ion Brătianu Wikimedia Commonsissa
Iserlohn

| Iserlohn |
| --- | --- |

 vaakuna
 Iserlohn
 Koordinaatit: 51°22.5′N, 7°42.0′E 
Valtio:  Saksa
Osavaltio:  Nordrhein-Westfalen
Piirikunta:  Märkischerin piirikunta
Pinta-ala:  
 – Kokonaispinta-ala:  125,49 km²
Korkeus:  250 m
Väkiluku:  92 540
 – Väestötiheys:  737 as./km²
 
 www.iserlohn.de  
Infobox OKVirheellinen NIMI-arvo: 
Iserlohn on kaupunki Nordrhein-Westfalenin osavaltiossa Saksassa. Kaupunign pinta-ala on 125,49 km², ja sen väkiluku oli 92 540 vuoden 2022 lopussa.  Kaupunki on osa Rein-Ruhrin kaupunkikeskittymää.
Bauernkirche
Aiheesta muualla

Kuvia tai muita tiedostoja aiheesta Iserlohn Wikimedia Commonsissa
Kaupungin viralliset sivut (saksaksi) (englanniksi)
Igman Olympic Jumps

| Igman Olympic Jumps |
| --- | --- |

Sijainti
Paikkakunta:  Hadžići,  Bosnia ja Hertsegovina
Koordinaatit:  43°46′6″N, 18°14′55″E
Avattu:  1982
Suljettu:  K112, K90
Purettu:  K40, K25, K10
Seura:  SK Travnik
Igman Olympic Jump K112
K-piste:  112 metriä
Mäkiennätys:  116,0 metriä  Matti Nykänen (18.2.1984)
Avattu:  1982
Suljettu:  Kyllä
Muovitus:  Ei
Igman Olympic Jump K90
K-piste:  90 metriä
Mäkiennätys:  95,0 metriä  Primož Ulaga (12.2.1983)
Avattu:  1982
Suljettu:  Kyllä
Muovitus:  Kyllä
K40, K25 ja K10
K-piste:  40 metriä, 25 metriä, 10 metriä
Avattu:  1982
Purettu:  Kyllä
Muovitus:  Ei
Igman Olympic Jumps on viiden hyppyrimäen muodostama mäkihyppystadion Hadžićissa lähellä Sarajevoa Bosnia-Hertsegovinassa.
Historia

Hyppyrimäet rakennettiin vuoden 1984 talviolympialaisia varten. Kolme pienintä hyppyrimäkeä on tuhoutunut sodissa. Sarajevo on valittu vuoden 2017 Euroopan nuorten talviolympiafestivaalien isäntäkaupungiksi ja mäet on tarkoitus korjata tai rakentaa uudelleen kisoja varten.
Olympialaisissa suurmäen kilpailun voitti Matti Nykänen ja normaalimäen kilpailun voitti Jens Weißflog.
Igman Olympic Jump K112 > Mäkiennätyksen kehittyminen

Mäkiennätyksen 116,0 metriä on hypännyt Matti Nykänen.
| Päivämäärä | Hyppääjä | Pituus | Kilpailu |
| --- | --- | --- | --- |
| 13.2.1983 |  Klaus Ostwald | 114,5 m |  |
| 13.2.1983 |  Matti Nykänen | 114,5 m |   |
| 18.2.1984 |  Matti Nykänen | 116,0 m | Talviolympialaiset 1984 |
Hydrolysoitu proteiini

Hydrolysoitu proteiini on valkuaista, joka on hydrolysoitu eli hajotettu osiinsa aminohapoiksi.
Käyttö

Proteiinien hydrolyysi on käyttökelpoinen keino yksittäisten aminohappojen eristämiseen. Esimerkkeinä voidaan mainita kysteiini hiusten hydrolyysistä, tryptofaani kaseiinista, histidiini punasoluista ja arginiini gelatiinista.
Yleisiä elintarvikkeissa käytettäviä hydrolysoituja tuotteita ovat hydrolysoitu kasviproteiini ja hiivauute, joita käytetään arominvahventeina, koska proteiinin hydrolyysi tuottaa vapaata glutamiinihappoa. Joitakin hydrolysoituja naudanlihaproteiinijauheita käytetään erityisruokavalioissa.
Proteiinihydrolyysin avulla voidaan muuttaa äidinmaidonkorvikkeen allergeenisia ominaisuuksia. Lehmänmaitoproteiinien pienentäminen äidinmaidonkorvikkeessa tekee siitä sopivamman kaseiini-intoleranssista kärsivien vauvojen käyttöön. Yhdysvaltain elintarvike- ja lääkevirasto on hyväksynyt merkinnän tälle osittain hydrolysoitujen proteiinien käytölle vuonna 2017, mutta samana vuonna julkaistu meta-analyysi osoittaa, ettei tästä käytöstä ole riittävästi näyttöä.
Hydrolysoitua proteiinia käytetään myös tietyissä erikoisvalmisteisissa hypoallergeenisissä lemmikkieläinten ruoissa, erityisesti koiranruoissa koirille ja pennuille, jotka kärsivät tavanomaisten kaupallisten koiranruokien tiettyjen proteiinityyppien aiheuttamista allergioista. Ruokien proteiinipitoisuudet pilkotaan peptideiksi, mikä vähentää todennäköisyyttä, että eläimen immuunijärjestelmä tunnistaa allergisen uhan. Kissoille tarkoitettuja hydrolysoituja proteiiniruokia suositellaan usein kissoille, joilla on ruoka-aineallergioita ja tietyntyyppisiä ruoansulatusongelmia.
Käännös suomeksi
Hämeenlinnan kirkko

| Hämeenlinnan kirkko |
| --- | --- |
 Hämeenlinnan kirkko syyskuussa 2012.
Sijainti:  Kirkkorinne, 13100 Hämeenlinna
Koordinaatit:  60°59′49″N, 024°28′01″E
Seurakunta:  Hämeenlinna-Vanajan seurakunta
Rakentamisvuosi:  1798
Suunnittelija:  Louis Jean Desprez
Materiaali:  tiili
Istumapaikkoja:  800
Tyylisuunta:  kustavilaisuus
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hämeenlinnan kirkko ennen Josef Stenbäckin suunnittelemia vuonna 1892 tehtyjä korjauksia.
Hämeenlinnan kirkko on evankelis-luterilaisen Hämeenlinna-Vanajan seurakunnan pääkirkko. Kirkko sijaitsee Hämeenlinnan ydinkeskustassa torin itälaidalla. Kirkossa on istumapaikat 800 hengelle ja kirkon tornissa sijaitsevassa kappelissa 25 hengelle. Tiilinen, valkoiseksi rapattu kirkkorakennus on valmistunut vuonna 1798, ja sitä on laajennettu kellotornilla vuonna 1837 sekä siipiosilla vuonna 1892. Kirkko on kustavilaisen klassismin tyylipuhtaimpia edustajia Suomessa.
Historia

Hämeenlinnan perustamisesta 1639 saakka kaupungin kirkko oli sijainnut Hämeen linnan pohjoispuolella vanhankaupungin alueella. Kun Ruotsin kuningas Kustaa III päätti vuonna 1775 Hämeenlinnassa vieraillessaan kaupungin siirrosta nykyiselle paikalleen Saaristenmäelle, määrättiin samalla taidemaalari Louis Jean Desprez piirtämään uusi edustava kirkkorakennus. Desprez suunnitteli rakennuksen vuonna 1789, ja se rakennettiin vuosina 1792–1798. Kustavilaista klassismia edustava kirkko oli rakenteeltaan kupolin kattama pyöreä rakennus, joka oli suunniteltu muistuttamaan kuningas Kustaa III:n ihailemaa Rooman Pantheonia. Pyöreästä runkohuoneesta erkanivat itään sakaristo ja länteen eli torille päin eteishuone doorilaisine pylväspäätyineen. Sisätila oli suunniteltu amfiteatterimaiseksi siten, että alttari sijaitsi keskellä ja penkkirivit nousivat kahdeksana kaarevana lohkona loivasti ulkoseiniä kohti. Saarnastuoli oli sijoitettu sakastin oven yläpuolelle.
Kirkon ulkoasu on aikojen saatossa kokenut useita muutoksia. Erillisen puisen kellotapulin tuhouduttua kaupungin palossa 1831 rakennettiin sakastin yhteyteen kellotorni vuonna 1837 intendentinkonttorin suunnitelmien mukaan. Vuonna 1892 Josef Stenbäckin johdolla suoritetut korjaukset hävittivät kirkon omaleimaisen luonteen, sillä kirkkoon rakennettiin ristisakarat ja sisätilan järjestys muutettiin perinteistä ristikirkkoa vastaavaksi. Ilmari Launiksen suunnittelema seuraava korjaus vuonna 1912 lisäsi kirkon koristeellisuutta seinä- ja lasimaalausten muodossa.
Vuonna 1964 suoritetussa peruskorjauksessa arkkitehti Aarno Ruusuvuori tavoitteli kirkon alkuperäistä, pelkistettyä henkeä poistattaen lähes kaikki myöhemmin lisätyt koristukset. Kirkkosalin istumajärjestys kuitenkin jäi ennalleen, eikä sitä palautettu amfiteatterimuotoon. Samassa yhteydessä kirkko sai uudet, Kangasalan urkutehtaan rakentamat urut, jotka rakentaja uudisti vuonna 1978. Nykyiset urut kirkkoon hankittiin vuonna 2003.
Sisätilat

Kirkon nykyiset saksalaisen urkurakentamo Georges Heintzin valmistamat Ladegast-tyyliset urut ovat vuodelta 2003. Äänikertoja niissä on 36, ja ne jakautuvat kolmelle sormiolle ja yhdelle jalkiolle. Urut edustavat tyyliltään myöhäisbarokin ja varhaisromantiikan taitekohdan tyyliä. Kirkon alttaritaulun on maalannut Alexandra Frosterus-Såltin, ja se on nimeltään Vapahtajan ilmestyminen Maria Magdaleenalle pääsiäisaamuna.
Toiminta

Kirkossa järjestetään säännöllisesti muun muassa jumalanpalveluksia, kastetilaisuuksia, konfirmaatioita, häitä ja erilaisia konsertteja. Lisäksi kirkko on avoinna päiväsaikaan hiljentymistä ja tutustumista varten.
Ympäristö

Hämeenlinnan kirkko sijaitsee Saaristenmäen kaupunginosassa mukaansa nimetyssä Kirkkopuistossa, joka rajautuu Kirkkorinteeseen, Raatihuoneenkatuun, Linnankatuun sekä Hallituskatuun. Kirkkopuistossa sijaitsevat sisällissodan ja toisen maailmansodan uhrien muistomerkit. Linnankadun toisella puolella sijaitsee Toripuisto, jonka halki kulkee puistokäytävä Kauppatorilta kirkolle. Puiston paviljongit, jotka on suunnitellut Armas Lindgren vuonna 1910, ovat saaneet arkkitehtuuriinsa vaikutteita viereisestä kirkosta. Hämeenlinnan kirkko muun kauppatorin ympäristön ohella on luokiteltu valtakunnallisesti merkittäväksi rakennetuksi kulttuuriympäristöksi.
Seurakunnan muut kirkot

Hämeenlinna-Vanajan seurakunnalla on käytössään pääkirkon ohella keskiaikainen Vanajan harmaakivikirkko, keskiaikainen Rengon kivikirkko sekä vuonna 1956 rakennettu Hätilän kirkko. Lisäksi kappeleita on kaksi ja seurakuntataloja neljä.
Hämeenlinnan nykyistä kirkkoa on edeltänyt kaksi yksinkertaista puurakenteista kirkkoa Hämeenlinnan vanhassakaupungissa, nykyisellä Linnan kasarmien alueella. Vuonna 1639 tapahtuneen kaupungin perustamisen jälkeen jumalanpalveluksia vietettiin aluksi Hämeen linnan Kukkotornin kirkkosalissa. Linnan tuhouduttua pahoin tulipalossa 1659 ryhdyttiin Linnanniemen pohjoiskärkeen rakentamaan kaupungin ensimmäistä omaa kirkkoa, joka valmistui todennäköisesti 1666. Kirkolle valittu paikka osoittautui kuitenkin erittäin huonoksi vetisen maaperän vuoksi. Isonvihan jälkeen kirkko oli jo osin maan sisään vajonnut ja muutenkin niin rappiolla, että uuden rakentaminen oli välttämätöntä. Uusi, hieman edellistä suurempi kirkko valmistui 1739 vanhan lähelle, vähän edellistä korkeammalle ja kuivemmalle paikalle. Tämä ristikirkko säilyi käytössä vielä kaupungin siirron (1778) jälkeenkin aina nykyisen kirkon valmistumiseen asti. Vanhojen kirkkojen paikan lähellä on muistomerkki.
Aiheesta muualla

Kuvia tai muita tiedostoja aiheesta Hämeenlinnan kirkko Wikimedia Commonsissa
Hämeenlinnan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Hämeenlinnan kirkot seurakunnan kotisivuilla (Arkistoitu – Internet Archive)
Urut
Nissan Pulsar

Nissan Pulsar (alun perin Datsun Pulsar) on Nissanin vuosina 1978–2005 valmistama alemman keskiluokan henkilöautomalli, jota myytiin Japanin ja Aasian markkinoilla. Sitä myytiin Euroopassa nimillä Cherry (1978–1986), Sunny (1986–1995) ja Almera (1995–2006). Vaikka Euroopassa mallinimet ovatkin vaihtuneet eri sukupolvien välillä, ovat kaikki autot kuitenkin todellisuudessa samaa Pulsar-mallisarjaa.
Datsun Pulsar N10 (1978–1982)

| Datsun Pulsar N10 |
| --- | --- |

Valmistustiedot
Valmistusmaa:   Japani  Uusi-Seelanti
Valmistaja:  Nissan
Valmistusvuodet:  1978–1982
Muut nimet:  Datsun 310 Datsun Cherry Nissan Langley Nissan Pulsar
Korimalli:  2-ovinen sedan 2-ovinen coupé 3-ovinen hatchback 4-ovinen sedan 5-ovinen farmari
Luokka:  C-segmentti
Edeltäjä:  Datsun Cherry (F10)
Seuraaja:  Nissan Pulsar (N12)
Iskutilavuus:  1,0–1,5 l
Polttoaine:  bensiini
Vetotapa:  etuveto
Vaihteisto:  4-vaihteinen manuaali 5-vaihteinen manuaali
Ensimmäisen sukupolven Pulsar esiteltiin vuonna 1978 korvaamaan Cherry F10. Malli saapui Eurooppaan Cherry-nimisenä seuraavana vuonna. Muotoilu oli edeltäjää linjakkaampaa, ja kokonaan uusi korimalli oli viisiovinen farmari. Sisätilat olivat kuitenkin ulkomittoihin nähden pienet ja melutaso korkea. Yhdysvalloissa mallin nimi oli Datsun 310.
Datsun Pulsar N10 (1978–1982) > Nimet eri markkinoilla

Nissan Pulsar (Aasia, Oseania)
Nissan Langley (Japani, osa malleista)
Datsun 310 (Pohjois-Amerikka)
Datsun Cherry (Eurooppa)
Nissan Pulsar N12 (1982–1986)

| Nissan Pulsar N12 |
| --- | --- |

Valmistustiedot
Valmistusmaa:   Japani  Uusi-Seelanti
Valmistaja:  Nissan
Valmistusvuodet:  1982–1986
Muut nimet:  Nissan Cherry Nissan Langley Nissan Liberta Villa
Korimalli:  3-ovinen hatchback 4-ovinen sedan 5-ovinen hatchback
Luokka:  C-segmentti
Edeltäjä:  Nissan Pulsar (N10)
Seuraaja:  Nissan Pulsar (N13)
Teknisesti samankaltaisia:  Alfa Romeo Arna Holden Astra (LB/LC) Nissan EXA (N12) Nissan Sunny (B11)
Iskutilavuus:  1,0–1,7 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali
Toisen sukupolven Pulsar tuli markkinoille vuonna 1982, ja Euroopassa sitä myytiin Cherry-nimisenä. N12-mallin neliovista sedania ei kuitenkaan viety lainkaan Eurooppaan. Japanissa hatchback-mallia myytiin myös Nissan Langley -nimisenä, ja sedania Nissan Liberta Villana.
Nissan Pulsar N12 (1982–1986) > Nimet eri markkinoilla

Nissan Pulsar (Aasia, Oseania)
Nissan Cherry (Eurooppa)
Nissan Langley (Japani, osa hatchback-malleista)
Nissan Liberta Villa (Japani, osa sedan-malleista)
Alfa Romeo Arna (eurooppalainen Cherry, jossa Alfa Romeon tekniikkaa)
Holden Astra (valmistettu ja myyty Australiassa)
Nissan Pulsar N13 (1986–1990)

| Nissan Pulsar N13 |
| --- | --- |

Valmistustiedot
Valmistusmaa:   Japani  Uusi-Seelanti
Valmistaja:  Nissan
Valmistusvuodet:  1986–1990
Muut nimet:  Nissan Cherry Nissan Langley Nissan Liberta Villa Nissan Sentra Nissan Sunny
Korimalli:  3-ovinen hatchback 4-ovinen sedan 5-ovinen hatchback
Luokka:  C-segmentti
Edeltäjä:  Nissan Pulsar (N12)
Seuraaja:  Nissan Pulsar (N14)
Teknisesti samankaltaisia:  Holden Astra (LD) Nissan EXA (N13)
Iskutilavuus:  1,0–1,8 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 3-vaihteinen automaatti
Kolmannen sukupolven Pulsar tuli markkinoille vuonna 1986. Euroopassa sitä myytiin Sunny-nimisenä, pois lukien Kreikka, jossa se tunnettiin Cherrynä. Japanissa osa malleista myytiin edelleen Langley- ja Liberta Villa -nimillä.
Nissan Pulsar N13 (1986–1990) > Nimet eri markkinoilla

Nissan Pulsar (Aasia, Oseania)
Nissan Sunny (Eurooppa)
Nissan Cherry (Kreikka)
Nissan Sentra (Malesia)
Nissan Langley (Japani, osa malleista)
Nissan Liberta Villa (Japani, osa malleista)
Holden Astra (valmistettu ja myyty Australiassa)
Nissan Pulsar N14 (1990–1995)

| Nissan Pulsar N14 |
| --- | --- |

Valmistustiedot
Valmistusmaa:   Japani  Taiwan  Uusi-Seelanti
Valmistaja:  Nissan
Valmistusvuodet:  1990–1995
Muut nimet:  Nissan Sabre Nissan Sentra Nissan Sunny
Korimalli:  3-ovinen hatchback 4-ovinen sedan 5-ovinen hatchback
Luokka:  C-segmentti
Edeltäjä:  Nissan Pulsar (N13)
Seuraaja:  Nissan Pulsar (N15)
Teknisesti samankaltaisia:  Nissan 100NX
Iskutilavuus:  1,3–2,0 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali
Neljännen sukupolven Pulsar esiteltiin vuonna 1990, ja sitä myytiin Euroopassa Nissan Sunnyna. Kolmiovisen hatchbackin perä oli hyvin pysty, kun taas viisiovisessa perä oli paljon viistompi. Euroopassa mallistoon kuului myös viisiovinen farmari, joka ei kuitenkaan todellisuudessa ollut N14-Sunny, vaan uudelleennimetty Nissan AD.
Nissan Pulsar N14 (1990–1995) > Nimet eri markkinoilla

Nissan Pulsar (Aasia, Oseania)
Nissan Sunny (Eurooppa)
Nissan Sentra (Uusi-Seelanti)
Nissan Sabre (Etelä-Afrikka)
Nissan Pulsar N15 (1995–2000)

| Nissan Pulsar N15 |
| --- | --- |

Valmistustiedot
Valmistusmaa:   Japani  Taiwan
Valmistaja:  Nissan
Valmistusvuodet:  1995–2000
Muut nimet:  Nissan Almera Nissan Lucino Nissan Sentra
Korimalli:  3-ovinen hatchback 4-ovinen sedan 5-ovinen hatchback
Luokka:  C-segmentti
Edeltäjä:  Nissan Pulsar (N14)
Seuraaja:  Nissan Pulsar (N16)
Iskutilavuus:  1,5–2,0 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Viidennen sukupolven Pulsar esiteltiin vuonna 1995, ja Euroopassa sitä myytiin nimellä Almera.
Nissan Pulsar N15 (1995–2000) > Nimet eri markkinoilla

Nissan Pulsar (Aasia, Oseania)
Nissan Almera (Eurooppa)
Nissan Sentra (Uusi-Seelanti)
Nissan Lucino (Japani, osa hatchback-malleista)
Nissan Pulsar N16 (2000–2005)

| Nissan Pulsar N16 |
| --- | --- |

Valmistustiedot
Valmistusmaa:   Filippiinit  Japani  Kiina  Malesia  Taiwan  Thaimaa
Valmistaja:  Nissan
Valmistusvuodet:  2000–2005
Muut nimet:  Nissan Almera Nissan Bluebird Sylphy Nissan Sentra Nissan Sunny Neo Renault Samsung SM3 Renault Scala
Korimalli:  3-ovinen hatchback 4-ovinen sedan 5-ovinen hatchback
Luokka:  C-segmentti
Edeltäjä:  Nissan Pulsar (N15)
Teknisesti samankaltaisia:  Nissan Almera Tino Nissan Primera (P12) Nissan Serena (C24) Nissan Wingroad (Y11) Nissan X-Trail (T30)
Pohjalevy:  Nissan MS
Iskutilavuus:  1,3–2,2 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 4-vaihteinen automaatti
Kuudes ja viimeinen Pulsar-sukupolvi tuli markkinoilla vuonna 2000, ja se tunnettiin Euroopassa Almerana. Japanin kotimarkkinoilla mallinimi ei enää ollutkaan Pulsar, vaan Bluebird Sylphy.
Nissan Pulsar N16 (2000–2005) > Nimet eri markkinoilla

Nissan Pulsar (Australia, Uusi-Seelanti)
Nissan Bluebird Sylphy (Japani)
Nissan Almera (Eurooppa)
Nissan Almera Classic (Venäjä)
Nissan Sentra (Aasia)
Nissan Sunny Neo (Thaimaa, Kiina)
Renault Scala (Kolumbia, Meksiko)
Renault Samsung SM3 (Etelä-Korea)
Aiheesta muualla

Kuvia tai muita tiedostoja aiheesta Nissan Pulsar Wikimedia Commonsissa
Datsun 310
Sedan-korinen Nissan Pulsar N12.
Nissan Liberta Villa
Hatchback-korinen Nissan Langley.
Sedan-korinen Nissan Pulsar N14.
Kolmiovinen Nissan Pulsar GTI-R.
Into the Unknown

Into the Unknown voi tarkoittaa seuraavia:
Into the Unknown, Bad Religionin albumi vuodelta 1983
Into the Unknown, Mercyful Faten albumi vuodelta 1996.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Into the Unknown”, voi hakea sivunnimihaulla, laajalla sivunnimihaulla tai tekstihaulla.
Inwido

Inwido AB on Euroopan suurin ikkunoiden ja ovien valmistaja. Konserni on listattu Tukholman pörssiin ja pitää pääkonttoriaan Malmössä Ruotsissa. Ruotsin lisäksi yhtiö toimii Suomessa, Norjassa, Tanskassa, Virossa, Liettuassa, Irlannissa, Puolassa, Isossa-Britanniassa ja Itävallassa. Yhtiön paikallisia brändejä ovat muun muassa suomalaiset Tiivi ja Pihla sekä Elitfönster, SnickarPer, Hajom, Hemmafönster, Outline, Diplomat ja Sokolka. Konsernin liikevaihto vuonna 2017 oli 661 miljoonaa euroa ja sillä oli noin 4 400 työntekijää.
Pihla Group Oy

Pihla Group Oy on Inwidon suomalainen tytäryhtiö. Se valmistaa asuinrakennusten ovia ja ikkunoita neljällä tehtaalla Suomessa: Haapajärvellä, Ruovedellä, Kannuksessa ja Kuusamossa. Yhtiön suomalaiset tuotemerkit ovat Pihla, Tiivi, Klas1 ja Lämpölux.
Vuonna 2016 Inwido osti Kuusamossa toimivan Klas1:n, joka on erikoistunut vaativien arkki­teh­ti­koh­teiden kiinteisiin ja avattavia osia sisältäviin eristyslasi-ikkunoihin. Yhtiön pääkonttori on Vantaalla.
Vuonna 2016 Inwido osti myös enemmistön Värmelux Oy:stä, joka omisti ja hallitsi Lämpölux-tuotenimeä.
Puutuoteteollisuus ry:n tilastojen mukaan Pihla Group Oy:n markkinaosuus oli vuonna 2016 noin 50 prosenttia.
Pihla Group Oy:n liikevaihto vuonna 2017 oli 167 miljoonaa euroa. Suomessa Pihla Group Oy työllistää runsaat 900 henkilöä.
Aiheesta muualla

Inwido (englanniksi)
Inwido Finland (Arkistoitu – Internet Archive)
Ileen Getz

Ileen Getz (7. elokuuta 1961 – 4. elokuuta 2005) oli yhdysvaltalainen näyttelijä.
Getz tunnettiin parhaiten roolistaan Judith Draperina tilannekomediasarjassa Kolmas kivi auringosta. Hän esiintyi yhteensä yli 30:ssä sarjan jaksossa vuosina 1996–2001. Hän oli mukana myös usean komedia- ja draamasarjan yksittäisissä jaksoissa, muun muassa Seinfeldin, NYPD Bluen, Chicagon lääkäreiden ja 70’s Show’n.
Elokuvia, joissa Getz näytteli, olivat muun muassa Celebrity – kuuluisuus, Paha päivä, The Station Agent ja Rakkaat rikkaat ystävät, joista viimeksi mainittu sai ensi-iltansa vasta hänen kuolemansa jälkeen.
Bristolissa, Pennsylvaniassa syntynyt ja Northwestern-yliopistossa, Illinois’ssa 1980-luvulla opiskellut Getz näytteli elokuvien ja television lisäksi myös teatterissa. Hän esiintyi muun muassa Richard Greenbergin varta vasten hänelle kirjoittamassa roolissa näytelmässä Hurrah at Last.
Getzillä oli kaksi adoptiolasta puolisonsa Mark Grinnellin kanssa. Getz kuoli syöpään New Yorkissa muutama vuorokausi ennen kuin olisi täyttänyt 44 vuotta.
Aiheesta muualla

Ileen Getz Internet Movie Databasessa. (englanniksi)
Ihmemies (sarjakuvahahmo)

| Ihmemies |
| --- | --- |
 Ihmemies puhtaassa ioniolomuodossaan (kuvitus: George Perez).
Luoja(t):  Stan Lee & Jack Kirby
Kustantamo:  Marvel
Ensiesiintyminen:  Avengers #9 (lokakuu 1964)
Henkilötiedot
Oikea nimi:  Simon Williams
Status:  Aktiivinen
Pituus:  187 cm
Paino:  172 kg
Ryhmäsidokset:  Kostajat
Voimat:  Yliluonnollisen suuri fyysinen voima, nopeus ja kestävyys. Haavoittumattomuus, kuolemattomuus, lentokyky
Suhteet
Sukulaiset:  Sanford (isä, kuollut) Martha (äiti), Eric (alias Viikatemies, veli), Vision ("veli")
Ihmemies (engl. Wonder Man) on Marvel-kustantamon sarjakuvissa esiintyvä supersankari, joka on Kostajat-ryhmän jäsen. Hahmon loivat kirjoittaja Stan Lee ja taiteilija Jack Kirby. Ihmemiehen ensiesiintyminen oli amerikkalaisen Avengers-lehden numerossa 9 lokakuulta 1964.
Historia

Simon Williams syntyi rikkaaseen perheeseen ja peri perheen omistaman yhtiön ja omaisuuden. Hänen isänsä kuoli Simonin ollessa vasta toistakymmentä vuotta vanha ja huolimatta hänen ahkerista yrityksistään, Williams Innovations ei menestynyt.
Suurin kilpailija oli Tony Stark, joka tunnettiin myös nimellä Rautamies. Veljensä Ericin neuvosta Simon yritti kavaltaa rahaa yhtiöltään, mutta vangittiin tämän syyttäessä ongelmistaan Tony Starkia.
Superrikollinen Paroni Zemo kuitenkin tarjosi epätoivoiselle Simonille pääsyä vapauteen jos tämä antaisi luvan muuttaa itsensä eläväksi ioni-mieheksi, Ihmemieheksi.